erhwenkuo/poetry-chinese-zhtw huggingface dataset:
金陵江上遇蓬池隱者
作者：李白（唐）

心愛名山遊，身隨名山遠。羅浮麻姑臺，此去或未返。遇君蓬池隱，就我石上飯。空言不成歡，強笑惜日晚。綠水向雁門，黃雲蔽龍山。歎息兩客鳥，裴回吳越間。共語一執手，留連夜將久。解我紫綺裘，且換金陵酒。酒來笑複歌，興酣樂事多。水影弄月色，清光奈愁何。明晨掛帆席，離恨滿滄波。
月夜聽盧子順彈琴
作者：李白（唐）

閑坐夜明月，幽人彈素琴。忽聞悲風調，宛若寒松吟。白雪亂纖手，綠水清虛心。鐘期久已沒，世上無知音。
清溪半夜聞笛
作者：李白（唐）

羌笛梅花引，吳溪隴水情。寒山秋浦月，腸斷玉關聲。
日夕山中忽然有懷
作者：李白（唐）

久臥青山雲，遂為青山客。山深雲更好，賞弄終日夕。月銜樓間峰，泉漱階下石。素心自此得，真趣非外惜。鼯啼桂方秋，風滅籟歸寂。緬思洪崖術，欲往滄海隔。雲車來何遲，撫幾空歎息。
夏日山中
作者：李白（唐）

懶搖白羽扇，裸體青林中。脫巾掛石壁，露頂灑松風。
山中與幽人對酌
作者：李白（唐）

兩人對酌山花開，一杯一杯複一杯。我醉欲眠卿且去，明朝有意抱琴來。
春日醉起言志
作者：李白（唐）

處世若大夢，胡為勞其生。所以終日醉，頹然臥前楹。覺來盼庭前，一鳥花間鳴。借問此何時，春風語流鶯。感之慾歎息，對酒還自傾。浩歌待明月，曲盡已忘情。
廬山東林寺夜懷
作者：李白（唐）

我尋青蓮宇，獨往謝城闕。霜清東林鐘，水白虎溪月。天香生虛空，天樂鳴不歇。宴坐寂不動，大千入毫髮。湛然冥真心，曠劫斷出沒。
尋雍尊師隱居
作者：李白（唐）

群峭碧摩天，逍遙不記年。撥雲尋古道，倚石聽流泉。花暖青牛臥，松高白鶴眠。語來江色暮，獨自下寒煙。
與史郎中欽聽黃鶴樓上吹笛
作者：李白（唐）

一為遷客去長沙，西望長安不見家。黃鶴樓中吹玉笛，江城五月落梅花。
對酒
作者：李白（唐）

勸君莫拒杯，春風笑人來。桃李如舊識，傾花向我開。流鶯啼碧樹，明月窺金罍。昨日朱顏子，今日白髮催。棘生石虎殿，鹿走姑蘇臺。自古帝王宅，城闕閉黃埃。君若不飲酒，昔人安在哉。
醉題王漢陽廳
作者：李白（唐）

我似鷓鴣鳥，南遷懶北飛。時尋漢陽令，取醉月中歸。
嘲王曆陽不肯飲酒
作者：李白（唐）

地白風色寒，雪花大如手。笑殺陶淵明，不飲杯中酒。浪撫一張琴，虛栽五株柳。空負頭上巾，吾於爾何有。
獨坐敬亭山
作者：李白（唐）

眾鳥高飛盡，孤雲獨去閑。相看兩不厭，只有敬亭山。
自遣
作者：李白（唐）

對酒不覺暝，落花盈我衣。醉起步溪月，鳥還人亦稀。
訪戴天山道士不遇
作者：李白（唐）

犬吠水聲中，桃花帶雨濃。樹深時見鹿，溪午不聞鐘。野竹分青靄，飛泉掛碧峰。無人知所去，愁倚兩三松。
秋日與張少府、楚城韋公藏書高齋作
作者：李白（唐）

日下空庭暮，城荒古跡餘。地形連海盡，天影落江虛。舊賞人雖隔，新知樂未疏。彩雲思作賦，丹壁間藏書。楂擁隨流葉，萍開出水魚。夕來秋興滿，回首意何如。
秋夜獨坐懷故山
作者：李白（唐）

小隱慕安石，遠遊學屈平。天書訪江海，雲臥起鹹京。入侍瑤池宴，出陪玉輦行。誇胡新賦作，諫獵短書成。但奉紫霄顧，非邀青史名。莊周空說劍，墨翟恥論兵。拙薄遂疏絕，歸閒事耦耕。顧無蒼生望，空愛紫芝榮。寥落暝霞色，微茫舊壑情。秋山綠蘿月，今夕為誰明。
憶崔郎中宗之遊南陽遺吾孔子琴，撫之潸然感舊
作者：李白（唐）

昔在南陽城，唯餐獨山蕨。憶與崔宗之，白水弄素月。時過菊潭上，縱酒無休歇。泛此黃金花，頹然清歌發。一朝摧玉樹，生死殊飄忽。留我孔子琴，琴存人已歿。誰傳廣陵散，但哭邙山骨。泉戶何時明，長掃狐兔窟。
憶東山二首
作者：李白（唐）

不向東山久，薔薇幾度花。白雲還自散，明月落誰家。我今攜謝妓，長嘯絕人群。欲報東山客，開關掃白雲。
望月有懷
作者：李白（唐）

清泉映疏鬆，不知幾千古。寒月搖清波，流光入窗戶。對此空長吟，思君意何深。無因見安道，興盡愁人心。
對酒憶賀監二首
作者：李白（唐）

四明有狂客，風流賀季真。長安一相見，呼我謫仙人。昔好杯中物，翻為松下塵。金龜換酒處，卻憶淚沾巾。狂客歸四明，山陰道士迎。敕賜鏡湖水，為君臺沼榮。人亡餘故宅，空有荷花生。念此杳如夢，淒然傷我情。
重憶一首
作者：李白（唐）

欲向江東去，定將誰舉杯。稽山無賀老，卻棹酒船回。
春滯沅湘有懷山中
作者：李白（唐）

沅湘春色還，風暖煙草綠。古之傷心人，於此腸斷續。予非懷沙客，但美採菱曲。所願歸東山，寸心於此足。
落日憶山中
作者：李白（唐）

雨後煙景綠，晴天散餘霞。東風隨春歸，發我枝上花。花落時欲暮，見此令人嗟。願遊名山去，學道飛丹砂。
憶秋浦桃花舊遊，時竄夜郎
作者：李白（唐）

桃花春水生，白石今出沒。搖盪女蘿枝，半搖青天月。不知舊行徑，初拳幾枝蕨。三載夜郎還，於茲煉金骨。
東風二章
作者：歐陽詹（唐）

東風葉時，匪沃匪飄。莫雪凝川，莫陰冱郊。朝不徯夕乃銷，東風之行地上兮。上德臨慝，匪戮匪梟。莫暴在野，莫醜在階。以踣以殲，夕不徯朝。隴西公來浚都兮。東風葉時，匪鑿匪穮。莫蟄在泉，莫枯在條。宵不徯晨乃繇。東風之行地上兮。上德為政，匪食匪招。莫顧於家，莫流於遼。以飽以回，晨不徯宵。隴西公來浚都兮。
有所恨二章
作者：歐陽詹（唐）

相思君子，籲嗟萬裡。亦既至止，曷不覯止。本不信巫，相思遺衣，為憶以貽。亦既受止，曷不保持。本不欺友，
玩月
作者：歐陽詹（唐）

八月十五夕，舊嘉蟾兔光。斯從古人好，共下今宵堂。素魄皎孤凝，芳輝紛四揚。裴回林上頭，泛灩天中央。皓露助流華，輕風佐浮涼。清冷到肌骨，潔白盈衣裳。惜此苦宜玩，攬之非可將。含情顧廣庭，願勿沉西方。
詠德上韋檢察
作者：歐陽詹（唐）

少華類太華，太室似少室。亞相與丞相，亦複無異質。渟如月臨水，肅若松照日。輝影互光澄，陰森兩蔥鬱。連城鸞鳳分，同氣龜龍出。並力革夷心，通籌整師律。英豪願回席，蠻貊皆屈膝。中外行分途，寰瀛待清謐。
寓興
作者：歐陽詹（唐）

桃李有奇質，樗櫟無妙姿。皆承慶雲沃，一種春風吹。美惡苟同歸，喧囂徒爾為。相將任玄造，聊醉手中卮。
答韓十八駑驥吟
作者：歐陽詹（唐）

故人舒其憤，昨示駑驥篇。駑以易售陳，驥以難知言。委曲感既深，諮嗟詞亦殷。伊情有遠瀾，餘志遜其源。室在周孔堂，道通堯舜門。調雅聲寡同，途遐勢難翻。顧茲萬恨來，假彼二物雲。賤貴而貴賤，世人良共然。巴蕉一葉妖，茙葵一花妍。畢無才實資，手植階墀前。楩楠十圍瑰，松柏百尺堅。罔念梁棟功，野長丘墟邊。傷哉昌黎韓，焉得不迍邅。上帝本厚生，大君方建元。寶將庇群甿，庶此規崇軒。班爾圖永安，掄擇期精專。君看廣廈中，豈有樹庭萱。
益昌行
作者：歐陽詹（唐）

驅馬至益昌，倍驚風俗和。耕夫隴上謠，負者途中歌。處處川復原，重重山與河。人煙遍餘田，時稼無閑坡。問業一何修，太守德化加。問身一何安，太守恩懷多。賢哉我太守，在古無以過。愛人甚愛身，治郡如治家。雲雷既奮騰，草木遂萌芽。乃知良二千，德足為國華。今時固精求，漢帝非徒嗟。四海有青春，眾植佇揚葩。期當作說霖，天下同滂沱。
自淮中卻赴洛途中作
作者：歐陽詹（唐）

惆悵策疲馬，孤蓬被風吹。昨東今又西，冉冉長路岐。歲晚樹無葉，夜寒霜滿枝。旅人恆苦辛，冥寞天何知。
晨裝行
作者：歐陽詹（唐）

村店月西出，山林鵯鵊聲。旅燈徹夜席，束囊事晨徵。寂寂人尚眠，悠悠天未明。豈無偃息心，所務前有程。
新都行
作者：歐陽詹（唐）

縹緲空中絲，蒙籠道傍樹。翻茲葉間吹，惹破花上露。悠揚絲意去，苒蒻花枝住。何計脫纏綿，天長春日暮。
銅雀妓
作者：歐陽詹（唐）

蕭條登古臺，回首黃金屋。落葉不歸林，高陵永為穀。妝容徒自麗，舞態閱誰目。惆悵繐帷空，歌聲苦於哭。
太原旅懷呈薛十八侍禦齊十二奉禮
作者：歐陽詹（唐）

前來稱英雋，有食主人魚。後來曰賢才，又受主人車。伊予亦投刺，恩煦胡凋疏。既睹主人面，複見主人書。餬口百家周。賃廡三月餘。眼見寒序臻，坐送秋光除。西日惄饑腸，北風疾絺裾。升堂有知音，此意當何如。
李評事公進示文集因贈之
作者：歐陽詹（唐）

風雅不墜地，五言始君先。希微嘉會章，杳冥河梁篇。理蔓語無枝，言一意則千。往來更後人，澆蕩醨前源。傾筐實不收，樸樕華爭繁。大教護微旨，哲人生令孫。高飆激頹波，坐使橫流翻。昔日越重阻，側聆滄海傳。逮茲覿清揚，幸睹青琅編。泠泠中山醇，片片昆丘璠。一杯有餘味，再覽增光鮮。對寶人皆鑒，握鞶良自妍。吾其告先師，六義今還全。
徐十八晦落第
作者：歐陽詹（唐）

嘉穀不夏熟，大器當晚成。徐生異凡鳥，安得非時鳴。汲汲有所為，驅驅無本情。懿哉蒼梧鳳，終見排雲徵。
春日途中寄故園所親
作者：歐陽詹（唐）

客路度年華，故園雲未返。悠悠去源水，日日只有遠。始歎秋葉零，又看春草晚。寄書南飛鴻，相憶劇鄉縣。
蜀中將歸留辭韓相公貫之
作者：歐陽詹（唐）

寧體即雲構，方前恆玉食。貧居豈及此，要自懷歸憶。在夢關山遠，如流歲華逼。明晨首鄉路，迢遞孤飛翼。
江夏留別華二
作者：歐陽詹（唐）

弭棹已傷別，不堪離緒催。十年一心人，千里同舟來。鄉路我尚遙，客遊君未回。將何慰兩端，互勉臨岐杯。
送潭州陸戶曹之任
作者：歐陽詹（唐）

三語又為掾，大家聞屈聲。多年名下人，四姓江南英。衡嶽半天秀，湘潭無底清。何言驅車遠，去有蒙莊情。
福州送鄭楚材赴京，時監察劉公亮有感激鄭意
作者：歐陽詹（唐）

美人河嶽靈，家本滎水濆。門承若蘭族，身蘊如瓊文。早折青桂枝，俯窺鴻鵠群。邇來丹霄姿，遠逐蒼梧雲。有伊光鑒人，惜茲瑤蕙燻。中酣前激昂，四座同氛氳。海郡梅霪晴，山郵炎景曛。迴翔罷南遊，鳴唳期西聞。秦塞鸞鳳徵，越江雲雨分。從茲一別離，佇致如堯君。
初發太原，途中寄太原所思
作者：歐陽詹（唐）

驅馬覺漸遠，回頭長路塵。高城已不見，況複城中人。去意自未甘，居情諒猶辛。五原東北晉，千里西南秦。一屨不出門，一車無停輪。流萍與系匏，早晚期相親。
汝川行
作者：歐陽詹（唐）

汝墳春女蠶忙月，朝起採桑日西沒。輕綃裙露紅羅襪，相歡誰是遊冶郎，蠶休不得岐路旁。
智達上人水精念珠歌
作者：歐陽詹（唐）

水已清，清中不易當其精。精華極，何宜更複加磨拭。良工磨拭成貫珠，泓澄洞澈看如無。星輝月耀莫之逾，既指其珠當佛身，亦欲珠明佛像智。諮董母，訪朱公。得之玓瓅群奇中，龍龕鷲嶺長隨躬。朝自守持纖掌透，連連寒溜下陰軒，熒熒泫露垂秋草。皎晶晶，彰煌煌，
許州途中
作者：歐陽詹（唐）

秦川行盡潁川長，吳江越嶺已同方。征途渺渺煙茫茫，林間啼鳥野中芳，有似故園皆斷腸。
賦得秋河曙耿耿送郭秀才應舉
作者：歐陽詹（唐）

月沒天欲明，秋河尚凝白。皚皚積光素，耿耿橫虛碧。南鬥接，北辰連，空濛鴻洞浮高天。蕩蕩漫漫皆晶然，雞唱漏盡東方作，曲渚蒼蒼曉霜落。雁叫疑從清淺驚，念排雲漢將飛翻，仰之踴躍當華軒。夜來陪餞歐陽子，
送袁秀才下第歸毗陵
作者：歐陽詹（唐）

羸馬出都門，修途指江東。關河昨夜雨，草木非春風。矢舍雖未中，璞全終待攻。層霄秋可翔，豈不隨高鴻。
聞鄰舍唱涼州有所思
作者：歐陽詹（唐）

有善伊涼曲，離別在天涯。虛堂正相思，所妙發鄰家。聲音雖類聞，形影終以遐。因之增遠懷，惆悵菖蒲花。
陪太原鄭行軍中丞登汾上閣中丞詩曰「汾樓秋水闊宛似到閶門惆悵江湖思，惟將南客論」南客即詹也輒書即事上答
作者：歐陽詹（唐）

並州汾上閣，登望似吳閶。貫郭河通路，縈村水逼鄉。城槐臨枉渚，巷市接飛梁。莫論江湖思，南人正斷腸。
送少微上人歸德峰
作者：歐陽詹（唐）

不負人間累，棲身任所從。灰心聞密行，菜色見羸容。幻世方同悟，深居願繼蹤。孤雲與禪誦，到後在何峰。
荊南夏夜水樓懷昭丘直上人雲夢李莘
作者：歐陽詹（唐）

無機成旅逸，中夜上江樓。雲盡月如練，水涼風似秋。鳧聲聞夢澤，黛色上昭丘。不遠人情在，良宵恨獨遊。
酬裴十二秀才孩子詠
作者：歐陽詹（唐）

算日未成年，英姿已褎然。王家千里後，荀氏八龍先。蔥蒨松猶嫩，清明月漸圓。將何一枝桂，容易賞名賢。
旅次舟中對月寄薑公
作者：歐陽詹（唐）

中宵天色淨，片月出滄洲。皎潔臨孤島，嬋娟入亂流。應同故園夜，獨起異鄉愁。那得休蓬轉，從君上庾樓。
除夜長安客舍
作者：歐陽詹（唐）

十上書仍寢，如流歲又遷。望家思獻壽，算甲恨長年。虛牖傳寒柝，孤燈照絕編。誰應問窮轍，泣盡更潸然。
早秋登慈恩寺塔
作者：歐陽詹（唐）

寶塔過千仞，登臨盡四維。毫端分馬頰，墨點辨蛾眉。地迥風彌緊，天長日久遲。因高欲有賦，遠意慘生悲。
太原和嚴長官八月十五日夜西山童子上方玩月寄中丞少尹
作者：歐陽詹（唐）

西寺碧雲端，東溟白雪團。年來一夜玩，君在半天看。素魄當懷上，清光在下寒。宜裁濟江什，有阻惠連歡。
九日廣陵同陳十五先輩登高懷林十二先輩
作者：歐陽詹（唐）

客路重陽日，登高寄上樓。風煙今令節，臺閣古雄州。泛菊聊斟酒，持萸懶插頭。情人共惆悵，良久不同遊。
題嚴光釣臺
作者：歐陽詹（唐）

弭棹曆塵跡，悄然關我情。伊無昔時節，豈有今日名。辭貴不辭賤，是心誰複行。欽哉此溪曲，永獨古風清。
送高士安下第歸岷南寧覲
作者：歐陽詹（唐）

偕隱有賢親，岷南四十春。棲雲自匪石，觀國暫同塵。就養思兒戲，延年愛鳥伸。還看謝時去，有類潁陽人。
述德上興元嚴僕射
作者：歐陽詹（唐）

山橫碧立並雄岷，大阜洪川共降神。心合雲雷清禍亂，何幸腐儒無一藝，得為門下食魚人。
及第後酬故園親故
作者：歐陽詹（唐）

才非天授學非師，以此成名曩豈期。楊葉射頻因偶中，猶著褐衣何足羨，如君即是載鳴時。
題華十二判官汝州宅內亭
作者：歐陽詹（唐）

高居勝景誰能有，佳意幽情共可歡。新柳繞門青翡翠，只在城隍也趨府，豈如吾子道斯安。
薛舍人使君觀察韓判官侍禦許雨晴到所居既霽先呈即事
作者：歐陽詹（唐）

江皋昨夜雨收梅，寂寂衡門與釣臺。西島落花隨水至，豈不偶然聊為竹，空令石徑掃莓苔。
元日陪早朝
作者：歐陽詹（唐）

斗柄東回歲又新，邃旒南面挹來賓。和光彷彿樓臺曉，江皋腐草今何幸，亦與恆星拱北辰。
和太原鄭中丞登龍興寺閣
作者：歐陽詹（唐）

青窗朱戶半天開，極目凝神望幾回。晉國頹墉生草樹，獨恨侍遊違長者，不知高意是誰陪。
詠德上太原李尚書
作者：歐陽詹（唐）

那以公方郭細侯，並州非復舊並州。九重帝宅司丹地，王褒見德空知頌，身在三千最上頭。
和嚴長官秋日登太原龍興寺閣野望
作者：歐陽詹（唐）

百丈化城樓，君登最上頭。九霄回棧路，八到視並州。煙火遺堯庶，山河啟聖猷。短垣齊介嶺，片白指分流。清鐸中天籟，哀鳴下界秋。境閑知道勝，心遠見名浮。豈念乘肥馬，方應駕大牛。自憐蓬逐吹，不得與良遊。
小苑春望宮池柳色
作者：歐陽詹（唐）

東風韶景至，垂柳禦溝新。媚作千門秀，連為一道春。柔荑生女指，嫩葉長龍鱗。舞絮回青岸，翻煙拂綠蘋。王孫初命賞，佳客欲傷神。芳意堪相贈，一枝先遠人。
蜀門與林蘊分路後屢有山川似閩中因寄林蘊蘊亦閩人也
作者：歐陽詹（唐）

村步如延壽，川原似福平。無人相共識，獨自故鄉情。
讀周太公傳
作者：歐陽詹（唐）

論兵去商虐，講德興周道。屠沽未遇時，豈異茲川老。
樂津店北陂
作者：歐陽詹（唐）

嬋娟有麗玉如也，美笑當予系予馬。羅幃碧簟豈相容，行到山頭憶山下。
出蜀門
作者：歐陽詹（唐）

北客今朝出蜀門，翛然領得入時魂。遊人莫道歸來易，三不曾聞古老言。
題第五司戶侍禦
作者：歐陽詹（唐）

曾稱野鶴比群公，忽作長松向府中。驄馬不騎人不識，泠然三尺別生風。
建溪行待陳詡
作者：歐陽詹（唐）

偕行那得會心期，先者貪前後者遲。空憶麗詞能狀物，每看奇異但相思。
述德上興元嚴僕射
作者：歐陽詹（唐）

推車閫外主恩新，今日梁川草遍春。玉色據鞍雙節下，揚兵百萬路無塵。
許州送張中丞出臨潁鎮
作者：歐陽詹（唐）

心誦陰符口不言，風驅千騎出轅門。孫吳去後無長策，誰敵留侯直下孫。
睹亡友題詩處
作者：歐陽詹（唐）

舊友親題壁上詩，傷看緣跡不緣詞。門前猶是長安道，無複回車下筆時。
題秦嶺
作者：歐陽詹（唐）

南下斯須隔帝鄉，北行一步掩南方。悠悠煙景兩邊意，蜀客秦人各斷腸。
自南山卻赴京師，石臼嶺頭即事寄嚴僕射
作者：歐陽詹（唐）

鳥企蛇盤地半天，下窺千仞到浮煙。因高回望霑恩處，認得梁州落日邊。
與洪孺卿自梁州迴途中經駱谷見野果有閩中懸壼子即同採摘因呈之洪亦閩人
作者：歐陽詹（唐）

青苞朱實忽離離，摘得盈筐淚更垂。上德同之豈無意，故園山路一枝枝。
韋晤宅聽歌
作者：歐陽詹（唐）

服制虹霓鬢似雲，蕭郎屋裡上清人。等閒逐酒傾杯樂，飛盡虹梁一夜塵。
與林蘊同之蜀途次嘉陵江認得越鳥聲呈林林亦閩中人也
作者：歐陽詹（唐）

正是閩中越鳥聲，幾回留聽暗沾纓。傷心激念君深淺，共有離鄉萬裡情。
送聞上人遊嵩山
作者：歐陽詹（唐）

二室峰峰昔願遊，從雲從鶴思悠悠。丹梯石路君先去，為上青冥最上頭。
永安寺照上人房
作者：歐陽詹（唐）

草蓆蒲團不掃塵，松閑石上似無人。群陰欲午鐘聲動，自煮溪蔬養幻身。
山中老僧
作者：歐陽詹（唐）

笑向來人話古時，繩床竹杖自扶持。秋深頭冷不能剃，白黑蒼然發到眉。
贈魯山李明府
作者：歐陽詹（唐）

外戶通宵不閉關，抱孫弄子萬家閑。若將邑號稱賢宰，又是皇唐李魯山。
泉州赴上都留別舍弟及故人
作者：歐陽詹（唐）

天長地闊多岐路，身即飛蓬共水萍。匹馬將驅豈容易，弟兄親故滿離亭。
送張驃騎邠甯行營
作者：歐陽詹（唐）

寶馬雕弓金僕姑，龍驤虎視出皇都。揚鞭莫怪輕胡虜，曾在漁陽敵萬夫。
題梨嶺
作者：歐陽詹（唐）

南北風煙即異方，連峰危棧倚蒼蒼。哀猿咽水偏高處，誰不沾衣望故鄉。
秋夜寄僧
作者：歐陽詹（唐）

尚被浮名誘此身，今時誰與德為鄰。遙知是夜檀溪上，月照千峰為一人。
觀送葬
作者：歐陽詹（唐）

何事悲酸淚滿巾，浮生共是北邙塵。他時不見北山路，死者還曾哭送人。
宿建溪中宵即事
作者：歐陽詹（唐）

nNvF一席眠還坐，蛙噪螢飛夜未央。僮僕舟人空寂寂，隔簾微月入中倉。
題王明府郊亭
作者：歐陽詹（唐）

日日郊亭啟竹扉，論桑勸穡是常機。山城要得牛羊下，方與農人分背歸。
塞上行
作者：歐陽詹（唐）

聞說胡兵欲利秋，昨來投筆到營州。驍雄已許將軍用，邊塞無勞天子憂。
題別業
作者：歐陽詹（唐）

千山江上背斜暉，一徑中峰見所歸。不信扁舟回在晚，宿雲先已到柴扉。
九日廣陵登高懷邵二先輩
作者：歐陽詹（唐）

簪萸泛菊俯平阡，飲過三杯卻惘然。十歲此辰同醉友，登高各處已三年。
題延平劍潭
作者：歐陽詹（唐）

想像精靈欲見難，通津一去水漫漫。空餘昔日淩霜色，長與澄潭生晝寒。
晚泊漳州營頭亭
作者：歐陽詹（唐）

回峰疊嶂繞庭隅，散點煙霞勝畫圖。日暮華軒卷長箔，太清雲上對蓬壺。
贈山南嚴兵馬使
作者：歐陽詹（唐）

為雁為鴻弟與兄，如雕如鶚傑連英。天旋地轉煙雲黑，共鼓長風六合清。
除夜侍酒呈諸兄示舍弟
作者：歐陽詹（唐）

莫歎明朝又一春，相看堪共貴茲身。悠悠寰宇同今夜，膝下傳杯有幾人。
送陸擢
作者：常建（唐）

聖代多才俊，陸生何考盤。南山高松樹，不合空摧殘。九月湖上別，北風秋雨寒。殷勤歎孤鳳，早食金琅玕。
送李十一尉臨溪
作者：常建（唐）

泠泠花下琴，君唱渡江吟。天際一帆影，預懸離別心。以言神仙尉，因致瑤華音。回軫撫商調，越溪澄碧林。
江上琴興
作者：常建（唐）

江上調玉琴，一弦清一心。泠泠七絃遍，萬木澄幽陰。能使江月白，又令江水深。始知梧桐枝，可以徽黃金。
湖中晚霽
作者：常建（唐）

湖廣舟自輕，江天欲澄霽。是時清楚望，氣色猶霾曀。踟躕金霞白，波上日初麗。煙虹落鏡中，樹木生天際。杳杳涯欲辨，濛濛雲複閉。言乘星漢明，又睹寰瀛勢。微興從此愜，悠然不知歲。試歌滄浪清，遂覺乾坤細。豈念客衣薄，將期永投袂。遲回漁父間，一雁聲嘹唳。
宿王昌齡隱居
作者：常建（唐）

清溪深不測，隱處唯孤雲。松際露微月，清光猶為君。茅亭宿花影，藥院滋苔紋。餘亦謝時去，西山鸞鶴群。
送楚十少府
作者：常建（唐）

微風吹霜氣，寒影明前除。落日未能別，蕭蕭林木虛。愁煙閉千里，仙尉其何如。因送別鶴操，贈之雙鯉魚。鯉魚在金盤，別鶴哀有餘。心事則如此，請君開素書。
張山人彈琴
作者：常建（唐）

君去芳草綠，西峰彈玉琴。豈惟丘中賞，兼得清煩襟。朝從山口還，出嶺聞清音。瞭然雲霞氣，照見天地心。玄鶴下澄空，翩翩舞松林。改弦扣商聲，又聽飛龍吟。稍覺此身妄，漸知仙事深。其將煉金鼎，永矣投吾簪。
白湖寺後溪宿雲門
作者：常建（唐）

落日山水清，亂流鳴淙淙。舊蒲雨抽節，新花水對窗。溪中日已沒，歸鳥多為雙。杉松引直路，出穀臨前湖。洲渚晚色靜，又觀花與蒲。入溪複登嶺，草淺寒流速。圓月明高峰，春山因獨宿。松陰澄初夜，曙色分遠目。日出城南隅，青青媚川陸。亂花覆東郭，碧氣銷長林。四郊一清影，千里歸寸心。前瞻王程促，卻戀雲門深。畢景有餘興，到家彈玉琴。
閑齋臥病行藥至山館稍次湖亭二首
作者：常建（唐）

旬時結陰霖，簾外初白日。齋沐清病容，心魂畏虛室。閑梅照前戶，明鏡悲舊質。同袍四五人，何不來問疾。行藥至石壁，東風變萌芽。主人門外綠，小隱湖中花。時物堪獨往，春帆宜別家。辭君向滄海，爛熳從天涯。
塞上曲
作者：常建（唐）

翩翩雲中使，來問太原卒。百戰苦不歸，刀頭怨明月。塞雲隨陣落，寒日傍城沒。城下有寡妻，哀哀哭枯骨。
仙谷遇毛女意知是秦宮人
作者：常建（唐）

溪口水石淺，泠泠明藥叢。入溪雙峰峻，松栝疏幽風。垂嶺枝嫋嫋，翳泉花濛濛。夤緣齋人目，路盡心彌通。磐石橫陽崖，前流殊未窮。回潭清雲影，彌漫長天空。水邊一神女，千歲為玉童。羽毛經漢代，珠翠逃秦宮。目覿神已寓，鶴飛言未終。祈君青雲秘，願謁黃仙翁。嘗以耕玉田，龍鳴西頂中。金梯與天接，幾日來相逢。
夢太白西峰
作者：常建（唐）

夢寐升九崖，杳靄逢元君。遺我太白峰，寥寥辭垢氛。結宇在星漢，宴林閉氤氳。簷楹覆餘翠，巾舄生片雲。時往溪水間，孤亭晝仍曛。松峰引天影，石瀨清霞文。恬目緩舟趣，霽心投鳥群。春風又搖棹，潭島花紛紛。
鄂渚招王昌齡張僨
作者：常建（唐）

刈蘆曠野中，沙土飛黃雲。天晦無精光，茫茫悲遠君。楚山隔湘水，湖畔落日曛。春雁又北飛，音書固難聞。謫居未為歎，讒枉何由分。午日逐蛟龍，宜為吊冤文。翻覆古共然，名宦安足雲。貧士任枯槁，捕魚清江濆。有時荷鋤犁，曠野自耕耘。不然春山隱，溪澗花氤氳。山鹿自有場，賢達亦顧群。二賢歸去來，世上徒紛紛。
春詞二首
作者：常建（唐）

菀菀黃柳絲，濛濛雜花垂。日高紅妝臥，倚對春光遲。甯知傍淇水，騕褭黃金羈。翳翳陌上桑，南枝交北堂。美人金梯出，素手自提筐。非但畏蠶饑，盈盈嬌路傍。
晦日馬鐙曲稍次中流作
作者：常建（唐）

夜寒宿蘆葦，曉色明西林。初日在川上，便澄遊子心。秦天無纖翳，郊野浮春陰。波靜隨釣魚，舟小綠水深。出浦見千里，曠然諧遠尋。扣船應漁父，因唱滄浪吟。
古意
作者：常建（唐）

牧馬古道傍，道傍多古墓。蕭條愁殺人，蟬鳴白楊樹。回頭望京邑，合遝生塵霧。富貴安可常，歸來保貞素。
宿五度溪仙人得道處
作者：常建（唐）

五度溪上花，生根依兩崖。二月尋片雲，願宿秦人家。上見懸崖崩，下見白水湍。仙人彈棋處，石上青蘿盤。無處求玉童，翳翳唯林巒。前溪遇新月，聊取玉琴彈。
西山
作者：常建（唐）

一身為輕舟，落日西山際。常隨去帆影，遠接長天勢。物象歸餘清，林巒分夕麗。亭亭碧流暗，日入孤霞繼。渚日遠陰映，湖雲尚明霽。林昏楚色來，岸遠荊門閉。至夜轉清迥，蕭蕭北風厲。沙邊雁鷺泊，宿處蒹葭蔽。圓月逗前浦，孤琴又搖曳。泠然夜遂深，白露沾人袂。
春詞
作者：常建（唐）

階下草猶短，牆頭梨花白。織女高樓上，停梭顧行客。問君在何所，青鳥舒錦翮。
贈三侍禦
作者：常建（唐）

高山臨大澤，正月蘆花幹。陽色燻兩崖，不改青松寒。士賢守孤貞，古來皆共難。明君錯甚才，臺上飛三鸞。操與霜雪明，量與江海寬。束身視天涯，安能窮波瀾。孤鶴在枳棘，一枝非所安。逸翮望絕霄，見欲淩雲端。層臺何其高，山石流洪湍。固知非天池，鳴躍同所歡。誰念獨枯槁，四十長江幹。責躬貴知己，效拙從一官。折翮悲高風，苦饑候朝餐。湖月映大海，天空何漫漫。託身未知所，謀道庶不刊。吟彼喬木詩，一夕常三歎。
第三峰
作者：常建（唐）

西山第三頂，茅宇依雙松。杳杳欲至天，雲梯升幾重。瑩魄澄玉虛，以求鸞鶴蹤。逶迤非天人，執節乘赤龍。旁映白日光，縹緲輕霞容。孤輝上煙霧，餘影明心胸。願與黃麒麟，欲飛而莫從。因寂清永珍，輕雲自中峰。山暝學棲鳥，月來隨暗蛩。尋空靜餘響，嫋嫋雲溪鐘。
古興
作者：常建（唐）

漢上逢老翁，江口為僵屍。白髮沾黃泥，遺骸集烏鴟。機巧自此忘，精魄今何之。風吹釣竿折，魚躍安能施。白水明汀洲，菰蒲冒深陂。唯留扁舟影，系在長江湄。突兀枯松枝，悠揚女蘿絲。託身難憑依，生死焉相知。遍觀今時人，舉世皆爾為。將軍死重圍，漢卒猶爭馳。百馬同一銜，萬輪同一規。名與身孰親，君子宜固思。
高樓夜彈箏
作者：常建（唐）

高樓百餘尺，直上江水準。明月照人苦，開簾彈玉箏。山高猿狖急，天靜鴻雁鳴。曲度猶未終，東峰霞半生。
客有自燕而歸哀其老而贈之
作者：常建（唐）

羸馬朝自燕，一身為二連。憶親拜孤塚，移葬雙陵前。幽願從此畢，劍心因獲全。孟冬寒氣盛，撫轡告言旋。碣石海北門，餘寇惟朝鮮。離離一寒騎，嫋嫋馳白天。生別皆自取，況為士卒先。寸心漁陽興，落日旌竿懸。
白龍窟泛舟寄天臺學道者
作者：常建（唐）

夕映翠山深，餘暉在龍窟。扁舟滄浪意，澹澹花影沒。西浮入天色，南望對雲闕。因憶莓苔峰，初陽濯玄發。泉蘿兩幽映，松鶴間清越。碧海瑩子神，玉膏澤人骨。忽然為枯木，微興遂如兀。應寂中有天，明心外無物。環回從所泛，夜靜猶不歇。澹然意無限，身與波上月。
張天師草堂
作者：常建（唐）

靈溪宴清宇，傍倚枯松根。花藥繞方丈，瀑泉飛至門。四氣閉炎熱，兩崖改明昏。夜深月暫皎，亭午朝始暾。信是天人居，幽幽寂無喧。萬壑應鳴磬，諸峰接一魂。遂登仙子谷，因醉田生樽。時節開玉書，窅映飛天言。心化便無影，目精焉累煩。忽而與霄漢，寥落空南軒。
古意三首
作者：常建（唐）

二妃方訪舜，萬裡南方懸。遠道隔江漢，孤舟無歲年。不知蒼梧處，氣盡呼青天。愁淚變楚竹，蛾眉喪湘川。後人立為廟，累世稱其賢。過客設祠祭，狐狸來坐邊。懷古未忍還，猿吟徹空山。明月照高閣，綵女褰羅幕。歌舞臨碧雲，簫聲沸珠箔。青鸞臨南海，天上雙白鶴。萬裡齊翼飛，意求君門樂。玉霄九重閉，金鎖夜不開。兩翅自無力，愁鳴雲外來。態深入空貴，世屈無良媒。俯仰顧中禁，東飛白玉臺。楚王竟何去，獨自留巫山。偏使世人見，迢迢江漢間。駐舟春溪裡，皆願拜靈顏。寤寐見神女，金沙鳴佩環。閑豔絕世姿，令人氣力微。含笑竟不語，化作朝雲飛。
漁浦
作者：常建（唐）

春至百草綠，陂澤聞鶬鶊。別家投釣翁，今世滄浪情。漚紵為縕袍，折麻為長纓。榮譽失本真，怪人浮此生。碧水月自闊，安流淨而平。扁舟與天際，獨往誰能名。
空靈山應田叟
作者：常建（唐）

湖南無村落，山舍多黃茆。淳樸如太古，其人居鳥巢。牧童唱巴歌，野老亦獻嘲。泊舟問溪口，言語皆啞咬。土俗不尚農，豈暇論肥磽。莫徭射禽獸，浮客烹魚鮫。餘亦罘罝人，獲麋今尚苞。敬君中國來，願以充其庖。日入聞虎鬥，空山滿咆哮。懷人雖共安，異域終難交。白水可洗心，采薇可為餚。曳策背落日，江風鳴梢梢。
太公哀晚遇
作者：常建（唐）

日出渭流白，文王畋獵時。釣翁在蘆葦，川澤無熊羆。詔書起遺賢，匹馬令致辭。因稱江海人，臣老筋力衰。遲遲詣天車，快快悟靈龜。兵馬更不獵，君臣皆共怡。同車至鹹陽，心影無磷緇。四牡玉墀下，一言為帝師。王侯擁朱門，軒蓋曜長逵。古來榮華人，遭遇誰知之。落日懸桑榆，光景有頓虧。倏忽天地人，雖貴將何為。
昭君墓
作者：常建（唐）

漢宮豈不死，異域傷獨沒。萬裡馱黃金，蛾眉為枯骨。回車夜出塞，立馬皆不發。共恨丹青人，墳上哭明月。
吊王將軍墓
作者：常建（唐）

嫖姚北伐時，深入強千里。戰餘落日黃，軍敗鼓聲死。嘗聞漢飛將，可奪單於壘。今與山鬼鄰，殘兵哭遼水。
古意
作者：常建（唐）

井底玉冰洞地明，琥珀轆轤青絲索。仙人騎鳳披彩霞，一時渡海望不見，曉上青樓十二重。
古興
作者：常建（唐）

轆轤井上雙梧桐，飛鳥銜花日將沒。深閨女兒莫愁年，青絲素絲紅綠絲，織成錦衾當為誰。
張公子行
作者：常建（唐）

日出乘釣舟，嫋嫋持釣竿。涉淇傍荷花，驄馬閑金鞍。俠客白雲中，腰間懸轆轤。出門事嫖姚，為君西擊胡。胡兵漢騎相馳逐，轉戰孤軍西海北。百尺旌竿沉黑雲，
題破山寺後禪院
作者：常建（唐）

清晨入古寺，初日照高林。竹徑通幽處，禪房花木深。山光悅鳥性，潭影空人心。萬籟此都寂，但餘鐘磬音。
送李大都護
作者：常建（唐）

單於雖不戰，都護事邊深。君執幕中秘，能為高士心。海頭近初月，磧裡多愁陰。西望郭猶子，將分淚滿襟。
潭州留別
作者：常建（唐）

賢達不相識，偶然交已深。宿帆謁郡佐，悵別依禪林。湘水流入海，楚雲千里心。望君杉松夜，山月清猿吟。
聽琴秋夜贈寇尊師
作者：常建（唐）

琴當秋夜聽，況是洞中人。一指指應法，一聲聲爽神。寒蟲臨砌急，清吹嫋燈頻。何必鐘期耳，高閑自可親。
泊舟盱眙
作者：常建（唐）

泊舟淮水次，霜降夕流清。夜久潮侵岸，天寒月近城。平沙依雁宿，候館聽雞鳴。鄉國雲霄外，誰堪羈旅情。
江行
作者：常建（唐）

平湖四無際，此夜泛孤舟。明月異方意，吳歌令客愁。鄉園碧雲外，兄弟淥江頭。萬裡無歸信，傷心看鬥牛。
燕居
作者：常建（唐）

青苔常滿路，流水複入林。遠與市朝隔，日聞雞犬深。寥寥丘中想，渺渺湖上心。嘯傲轉無欲，不知成陸沉。
送宇文六
作者：常建（唐）

花映垂楊漢水清，微風林裡一枝輕。即今江北還如此，愁殺江南離別情。
落第長安
作者：常建（唐）

家園好在尚留秦，恥作明時失路人。恐逢故里鶯花笑，且向長安度一春。
塞下
作者：常建（唐）

鐵馬胡裘出漢營，分麾百道救龍城。左賢未遁旌竿折，過在將軍不在兵。
題法院
作者：常建（唐）

勝景門閑對遠山，竹深松老半含煙。皓月殿中三度磬，水晶宮裡一僧禪。
嶺猿
作者：常建（唐）

杳杳嫋嫋清且切，鷓鴣飛處又斜陽。相思嶺上相思淚，不到三聲合斷腸。
三日尋李九莊
作者：常建（唐）

雨歇楊林東渡頭，永和三日蕩輕舟。故人家在桃花岸，直到門前溪水流。
塞下曲四首
作者：常建（唐）

玉帛朝回望帝鄉，烏孫歸去不稱王。天涯靜處無徵戰，兵氣銷為日月光。北海陰風動地來，明君祠上望龍堆。髑髏皆是長城卒，日暮沙場飛作灰。龍鬥雌雄勢已分，山崩鬼哭恨將軍。黃河直北千餘裡，冤氣蒼茫成黑雲。因嫁單於怨在邊，蛾眉萬古葬胡天。漢家此去三千里，青塚常無草木煙。
戲題湖上
作者：常建（唐）

湖上老人坐磯頭，湖裡桃花水卻流。竹竿嫋嫋波無際，不知何者吞吾鉤。
吳故宮
作者：常建（唐）

越女歌長君且聽，芙蓉香滿水邊城。豈知一日終非主，猶自如今有怨聲。
耕田鼓詩
作者：可朋（唐）

農舍田頭鼓，王孫筵上鼓。擊鼓兮皆為鼓，
賦洞庭
作者：可朋（唐）

周極八百里，凝眸望則勞。水涵天影闊，山拔地形高。賈客停非久，漁翁轉幾遭。颯然風起處，又是鼓波濤。
贈方幹
作者：可朋（唐）

盛名傳出自皇州，一舉參差便縮頭。月裡豈無攀桂分，獨泛短舟何限景，波濤西接洞庭秋。
桐花鳥
作者：可朋（唐）

五色毛衣比鳳雛，深花叢裡只如無。美人買得偏憐惜，移向金釵重幾銖。
句
作者：可朋（唐）

來多不似客，坐久卻垂簾。虹收千嶂雨，潮展半江天。詩因試客分題僻，棋為饒人下著低。傷心盡日有啼鳥，獨步殘春空落花。唯陪北楚三千客，多話東林十八賢。乍當暖景飛仍慢，欲就芳叢舞更高。
宿鄭諫議山居
作者：曇域（唐）

堂開星斗邊，大諫采薇還。禽隱石中樹，月生池上山。涼風吹詠思，幽語隔禪關。莫擬歸城計，終妨此地閑。
懷齊己
作者：曇域（唐）

鬢髯秋景兩蒼蒼，靜對茅齋一炷香。病後身心俱澹泊，猶喜深交有支遁，時時音信到松房。
贈島雲禪師
作者：曇域（唐）

遠庵枯葉滿，群鹿亦相隨。頂骨生新發，庭松長舊枝。禪高太白月，行出祖師碑。亂後潛來此，南人總不知。
垓下懷古
作者：棲一（唐）

緬想鹹陽事可嗟，楚歌哀怨思無涯。八千子弟歸何處，拔山力盡烏江水，今古悠悠空浪花。
武昌懷古
作者：棲一（唐）

戰國城池盡悄然，昔人遺跡遍山川。笙歌罷吹幾多日，堪嗟世事如流水，空見蘆花一釣船。
聖果寺
作者：處默（唐）

路自中峰上，盤回出薜蘿。到江吳地盡，隔岸越山多。古木叢青靄，遙天浸白波。下方城郭近，鐘磬雜笙歌。
送僧遊西域
作者：處默（唐）

一盂兼一錫，只此度流沙。野性雖為客，禪心即是家。寺披雲嶠雪，路入曉天霞。自說遊諸國，回應歲月賒。
遠煙
作者：處默（唐）

靄靄前山上，凝光滿薜蘿。高風吹不盡，遠樹得偏多。翠與晴雲合，輕將淑氣和。正堪流野目，朱閣意如何。
螢
作者：處默（唐）

熠熠與娟娟，池塘竹樹邊。亂飛如拽火，成聚卻無煙。微雨灑不滅，輕風吹欲燃。昔時書案上，頻把作囊懸。
憶廬山舊居
作者：處默（唐）

粗衣糲食老煙霞，勉把衰顏惜歲華。獨鶴只為山客伴，明月清風舊相得，十年歸恨可能賒。
題棲霞寺僧房
作者：處默（唐）

名山不取買山錢，任構花宮近碧巔。松檜老依雲裡寺，欲結茅庵共師住，肯饒多少薜蘿煙。
山中作
作者：處默（唐）

席簾高卷枕高欹，門掩垂蘿蘸碧溪。閑把史書眠一覺，起來山日過松西。
織婦
作者：處默（唐）

蓬鬢蓬門積恨多，夜闌燈下不停梭。成縑猶自陪錢納，未直青樓一曲歌。
句
作者：處默（唐）

太平時節無人看，雪刃閑封滿匣塵。（《劍》，
秋日閒居
作者：修睦（唐）

是事不相關，誰人似此閑。捲簾當白晝，移榻對青山。野鶴眠松上，秋苔長雨間。嶽僧頻有信，昨日得書還。
宿嶽陽開元寺
作者：修睦（唐）

竟夕憑虛檻，何當興歎頻。往來人自老，今古月常新。風逆沈魚唱，松疏露鶴身。無眠鐘又動，幾客在迷津。
送邊將
作者：修睦（唐）

人盡有離別，而君獨可嗟。言將身報國，敢望祿榮家。戰思風吹野，鄉心月照沙。歸期定何日，塞北樹無花。
雪中送人北遊
作者：修睦（唐）

然知心去速，其奈雪飛頻。莫喜無危道，雖平更陷人。遠郊光接漢，曠野色通秦。此去迢遙極，卻回應過春。
落葉
作者：修睦（唐）

雨過閒田地，重重落葉紅。翻思向春日，肯信有秋風。幾處隨流水，河邊亂暮空。只應松自立，而不與君同。
落花
作者：修睦（唐）

一片又一片，等閒苔面紅。不能延數日，開亦是春風。公子歌聲歇，詩人眼界空。遙思故山下，經雨兩三叢。
題田道者院
作者：修睦（唐）

入門空寂寂，真個出家兒。有行鬼不見，無心人謂痴。古巖寒柏對，流水落花隨。欲別一何懶，相從所恨遲。
東林寺
作者：修睦（唐）

欲去不忍去，徘徊吟繞廊。水光秋澹蕩，僧好語尋常。碑古苔文疊，山晴鐘韻長。翻思南嶽上，欠此白蓮香。
寄貫休上人
作者：修睦（唐）

常語亦關詩，常流安得知。楚郊來未久，吳地住多時。立月無人近，歸林有鶴隨。所居渾不遠，相識偶然遲。
喜僧友到
作者：修睦（唐）

十年訊息斷，空使夢煙蘿。嵩嶽幾時下，洞庭何日過。瓶幹離澗久，衲壞臥雲多。意欲相留住，遊方肯舍麼。
懷虛中上人
作者：修睦（唐）

簷雨滴更殘，思君安未安。湘川聞不遠，道路去尋難。吟鬢霜應蝕，禪衣雪漸寒。倚松因獨立，一鳥下江幹。
簡寂觀
作者：修睦（唐）

正同高士坐煙霞，思著閑忙又是嗟。碧岫觀中人似鶴，莫道此間無我分，遺民長在惠持家。
睡起作
作者：修睦（唐）

長空秋雨歇，睡起覺精神。看水看山坐，無名無利身。偈吟諸祖意，茶碾去年春。此外誰相識，孤雲到砌頻。
賣松者
作者：修睦（唐）

求利有何限，將松入市來。直饒人買去，也向柳邊栽。細葉猶粘雪，孤根尚惹苔。知君用心錯，舉世重花開。
思齊己上人
作者：修睦（唐）

同人與流俗，相謂好襟靈。有口不他說，長年自誦經。水聲秋後石，山色晚來庭。客問修何法，指松千歲青。
送玄泰禪師
作者：修睦（唐）

去去去何住，一盂兼一瓶。水邊寒草白，島外晚峰青。宿處林聞虎，行時天有星。回期誰可定，浮世重看經。
三生石
作者：修睦（唐）

聖跡誰會得，每到亦徘徊。一尚不可得，三從何處來。清宵寒露滴，白晝野雲隈。應是表靈異，凡情安可猜。
題僧夢微房
作者：修睦（唐）

東海日未出，九衢人已行。吾師無事坐，苔蘚入門生。雨過閑花落，風來古木聲。天臺頻說法，石壁欠題名。
秋臺作
作者：修睦（唐）

獨上高樓上，客情何物同。孤雲無定處，長日信秋風。兄弟多年別，關河此夕中。到頭歸去是，免使歎洪蒙。
懷故園
作者：修睦（唐）

故園歸未得，此日意何傷。獨坐水邊草，水流春日長。
謝武肅王
作者：無作（唐）

雲鶴性孤單，爭堪名利關。銜恩雖入國，辭命卻歸山。
哭僧
作者：清尚（唐）

道力自超然，身亡同坐禪。水流元在海，月落不離天。溪白葬時雪，風香焚處煙。世人頻下淚，不見我師玄。
投謁齊己
作者：幹康（唐）

隔岸紅塵忙似火，當軒青嶂冷如冰。烹茶童子休相問，報導門前是衲僧。
賦殘雪
作者：幹康（唐）

六出奇花已住開，郡城相次見樓臺。時人莫把和泥看，一片飛從天上來。
句
作者：幹康（唐）

鏡湖中有月，處士後無人。荻筍抽高節，鱸魚躍老鱗。
九日
作者：杜牧（唐）

金英繁亂拂闌香，明府辭官酒滿缸。還有玉樓輕薄女，笑他寒燕一雙雙。
寄牛相公
作者：杜牧（唐）

漢水橫沖蜀浪分，危樓點的拂孤雲。六年仁政謳歌去，柳繞春堤處處聞。
為人題贈二首
作者：杜牧（唐）

我乏青雲稱，君無買笑金。虛傳南國貌，爭奈五陵心。桂席塵瑤佩，瓊爐燼水沉。凝魂空薦夢，低耳悔聽琴。月落珠簾卷，春寒錦幕深。誰家樓上笛，何處月明砧。蘭徑飛蝴蝶，筠籠語翠襟。和簪拋鳳髻，將淚入鴛衾。的的新添恨，迢迢絕好音。文園終病渴，休詠白頭吟。綠樹鶯鶯語，平江燕燕飛。枕前聞雁去，樓上送春歸。半月緪雙臉，凝腰素一圍。西牆苔漠漠，南浦夢依依。有恨簪花懶，無聊鬥草稀。雕籠長慘澹，蘭畹謾芳菲。鏡斂青蛾黛，燈挑皓腕肌。避人勻迸淚，拖袖倚殘暉。有貌雖桃李，單棲足是非。雲輧載馭去，寒夜看裁衣。
懷紫閣山
作者：杜牧（唐）

學他趨世少深機，紫閣青霄半掩扉。山路遠懷王子晉，人道青山歸去好，青山曾有幾人歸。
題孫逸人山居
作者：杜牧（唐）

長懸青紫與芳枝，塵剎無應免別離。馬上多於在家日，卻羨高人終此老，軒車過盡不知誰。
中途寄友人
作者：杜牧（唐）

道傍高木盡依依，落葉驚風處處飛。未到鄉關聞早雁，何日一名隨事了，與君同採碧溪薇。
悵詩
作者：杜牧（唐）

自是尋春去校遲，不須惆悵怨芳時。狂風落盡深紅色，綠葉成陰子滿枝。
吳宮詞二首
作者：杜牧（唐）

越兵驅綺羅，越女唱吳歌。宮燼花聲少，臺荒麋跡多。茱萸垂曉露，菡萏落秋波。無遣君王醉，滿城嚬翠蛾。香徑繞吳宮，千帆落照中。鶴鳴山苦雨，魚躍水多風。城帶晚莎綠，池邊秋蓼紅。當年國門外，誰信伍員忠。
金陵
作者：杜牧（唐）

始發碧江口，曠然諧遠心。風清舟在鑒，日落水浮金。瓜步逢潮信，臺城過雁音。故鄉何處是，雲外即喬林。
即事
作者：杜牧（唐）

小院無人雨長苔，滿庭修竹間疏槐。春愁兀兀成幽夢，又被流鶯喚醒來。
七夕
作者：杜牧（唐）

雲階月地一相過，未抵經年別恨多。最恨明朝洗車雨，不教回腳渡天河。
薔薇花
作者：杜牧（唐）

朵朵精神葉葉柔，雨晴香拂醉人頭。石家錦幛依然在，閑倚狂風夜不收。
句
作者：杜牧（唐）

幽人聽達曙，聊罷蘇床琴。。魚多知海熟，藥少覺山貧。。土控吳兼越，州連歙與池。山河地襟帶，軍鎮國藩維。綠水棹雲月，洞庭歸路長。春橋垂酒幔，夜柵集茶檣。箬影沉溪暖，蘋花繞郭香。。經冬野菜青青色，未臘山梅樹樹花。半破前峰月。
吊國殤
作者：孟郊（唐）

徒言人最靈，白骨亂縱橫。如何當春死，不及群草生。堯舜宰乾坤，器農不器兵。秦漢盜山嶽，鑄殺不鑄耕。天地莫生金，生金人競爭。
吊比干墓
作者：孟郊（唐）

殷辛帝天下，厭為天下尊。幹剛既一斷，賢愚無二門。佞是福身本，忠是喪己源。餓虎不食子，人無骨肉恩。日影不入地，下埋冤死魂。有骨不為土，應作直木根。今來過此鄉，下馬吊此墳。靜念君臣間，有道誰敢論。
吊元魯山
作者：孟郊（唐）

搏鷙有餘飽，魯山長饑空。豪人飫鮮肥，魯山飯蒿蓬。食名皆霸官，食力乃堯農。君子恥新態，魯山與古終。天璞本平一，人巧生異同。魯山不自剖，全璞竟沒躬。自剖多是非，流濫將何歸。奔競立詭節，淩侮爭怪輝。五常坐銷鑠，萬類隨衰微。以茲見魯山，道蹇無所依。君子不自蹇，魯山蹇有因。苟含天地秀，皆是天地身。天地蹇既甚，魯山道莫伸。天地氣不足，魯山食更貧。始知補元化，竟須得賢人。賢人多自霾，道理與俗乖。細功不敢言，遠韻方始諧。萬物飽為飽，萬人懷為懷。一聲苟失所，眾憾來相排。所以元魯山，饑衰難與偕。遠階無近級，造次不可升。賢人潔腸胃，寒日空澄凝。血誓竟訛謬，膏明易煎蒸。以之驅魯山，疏跡去莫乘。言從魯山宦，盡化堯時心。豺狼恥狂噬，齒牙閉霜金。競來闢田土，相與耕嶔岑。當宵無關鎖，竟歲饒歌吟。善教複天術，美詞非俗箴。精微自然事，視聽不可尋。因書魯山績，庶合簫韶音。簫韶太平樂，魯山不虛作。千古若有知，百年幸如昨。誰能嗣教化，以此洗浮薄。君臣貴深遇，天地有靈橐。力運既艱難，德符方合漠。名位苟虛曠，宣告自銷鑠。禮法雖相救，貞濃易糟粕。哀哀元魯山，畢竟誰能度。當今富教化，元後得賢相。冰心鏡衰古，霜議清遐障。幽埋盡洸洗，滯旅免流浪。唯餘魯山名，未獲旌廉讓。二三貞苦士，刷視聳危望。發秋青山夜，目斷丹闕亮。誘類幸從茲，嘉招固非妄。小生奏狂狷，感惕增萬狀。黃犢不知孝，魯山自駕車。非賢不可妻，魯山竟無家。供養恥佗力，言詞豈纖瑕。將謠魯山德，賾海誰能涯。遺嬰盡雛乳，何況骨肉枝。心腸結苦誠，胸臆垂甘滋。事已出古表，誰言獨今奇。賢人母萬物，豈弟流前詩。
哭李觀
作者：孟郊（唐）

志士不得老，多為直氣傷。阮公終日哭，壽命固難長。顏子既殂謝，孔門無輝光。文星落奇曜，寶劍摧修鋩。常作金應石，忽為宮別商。為爾吊琴瑟，斷弦難再張。偏轂不可轉，只翼不可翔。清塵無吹噓，委地難飛揚。此義古所重，此風今則亡。自聞喪元賓，一日八九狂。沉痛此丈夫，驚呼彼穹蒼。我有出俗韻，勞君疾惡腸。知音既已矣，微言誰能彰。旅葬無高墳，栽松不成行。哀歌動寒日，贈淚沾晨霜。神理本窅窅，今來更茫茫。何以蕩悲懷，萬事付一觴。
李少府廳吊李元賓遺字
作者：孟郊（唐）

零落三四字，忽成千萬年。那知冥寞客，不有補亡篇。斜月吊空壁，旅人難獨眠。一生能幾時，百慮來相煎。慼慼故交淚，幽幽長夜泉。已矣難重言，一言一潸然。
悼吳興湯衡評事
作者：孟郊（唐）

君生霅水清，君歿霅水渾。空令骨肉情，哭得白日昏。大夜不復曉，古松長閉門。琴絃綠水絕，詩句青山存。昔為芳春顏，今為荒草根。獨問冥冥理，先儒未曾言。
哀孟雲卿嵩陽荒居
作者：孟郊（唐）

慼慼抱幽獨，宴宴沉荒居。不聞新歡笑，但睹舊詩書。藝檗意彌苦，耕山食無餘。定交昔何在，至戚今或疏。薄俗易銷歇，淳風難久舒。秋蕪上空堂，寒槿落枯渠。薙草恐傷蕙，攝衣自理鋤。殘芳亦可餌，遺秀誰忍除。徘徊未能去，為爾涕漣如。
哭盧貞國
作者：孟郊（唐）

一別難與期，存亡易寒燠。下馬入君門，聲悲不成哭。自能富才藝，當冀深榮祿。皇天負我賢，遺恨至兩目。平生歎無子，家家親相囑。
傷舊遊
作者：孟郊（唐）

去春會處今春歸，花數不減人數稀。朝笑片時暮成泣，東風一向還西輝。
吊房十五次卿少府
作者：孟郊（唐）

日高方得起，獨賞些些春。可惜宛轉鶯，好音與他人。昔年此氣味，還走曲江濱。逢著韓退之，結交方殷勤。蜀客骨目高，聰辯劍戟新。如何昨日歡，今日見無因。英奇一謝世，視聽一為塵。誰言老淚短，淚短沾衣巾。
逢江南故晝上人會中鄭方回
作者：孟郊（唐）

相逢失意中，萬感因語至。追思東林日，掩抑北邙淚。筐篋有遺文，江山舊清氣。塵生逍遙注，墨故飛動字。荒毀碧澗居，虛無青松位。珠沉百泉暗，月死群象閉。永謝平生言，知音豈容易。
哭秘書包大監
作者：孟郊（唐）

哲人臥病日，賤子泣玉年。常恐寶鏡破，明月難再圓。文字未改素，聲容忽歸玄。始知知音稀，千載一絕弦。舊館有遺琴，清風那複傳。
悼幼子
作者：孟郊（唐）

一閉黃蒿門，不聞白日事。生氣散成風，枯骸化為地。負我十年恩，欠爾千行淚。灑之北原上，不待秋風至。
悼亡
作者：孟郊（唐）

山頭明月夜增輝，增輝不照重泉下。泉下雙龍無再期，
吊李元賓墳
作者：孟郊（唐）

曉上荒涼原，吊彼寂寥魂。眼咽此時淚，耳淒在日言。冥冥千萬年，墳鎖孤松根。
覽崔爽遺文，因紓幽懷
作者：孟郊（唐）

墮淚數首文，悲結千里墳。蒼旻且留我，白日空遺君。仙鶴未巢月，衰鳳先墜雲。清風獨起時，舊語如再聞。瑤草罷葳蕤，桂花休氛氳。萬物與我心，相感吳江濆。
峽哀
作者：孟郊（唐）

昔多相與笑，今誰相與哀。峽哀哭幽魂，噭噭風吹來。墮魄抱空月，出沒難自裁。齏粉一閃間，春濤百丈雷。峽水聲不平，碧沲牽清洄。沙稜箭箭急，波齒齗齗開。呀彼無底吮，待此不測災。谷號相噴激，石怒爭旋迴。古醉有複鄉，今縲多為能。字孤徒彷彿，銜雪猶驚猜。薄俗少直腸，交結須橫財。黃金買相吊，幽泣無餘漼。我有古心意，為君空摧頹。上天下天水，出地入地舟。石劍相劈斫，石波怒蛟虯。花木疊宿春，風飆凝古秋。幽怪窟穴語，飛聞肸蠁流。沉哀日已深，銜訴將何求。三峽一線天，三峽萬繩泉。上仄碎日月，下掣狂漪漣。破魂一兩點，凝幽數百年。峽暉不停午，峽險多饑涎。樹根鎖枯棺，孤骨嫋嫋懸。樹枝哭霜棲，哀韻杳杳鮮。逐客零落腸，到此湯火煎。性命如紡績，道路隨索緣。奠淚吊波靈，波靈將閃然。峽亂鳴清磬，產石為鮮鱗。噴為腥雨涎，吹作黑井身。怪光閃眾異，餓劍唯待人。老腸未曾飽，古齒嶄巖嗔。嚼齒三峽泉，三峽聲齗齗。峽螭老解語，百丈潭底聞。毒波為計校，飲血養子孫。既非皋陶吏，空食沉獄魂。潛怪何幽幽，魄說徒云云。峽聽哀哭泉，峽吊鰥寡猿。峽聲非人聲，劍水相劈翻。斯誰士諸謝，奏此沉苦言。讒人峽虯心，渴罪呀然潯。所食無直腸，所語饒梟音。石齒嚼百泉，石風號千琴。幽哀莫能遠，分雪何由尋。月魄高卓卓，峽窟清沉沉。銜訴何時明，抱痛已不禁。犀飛空波濤，裂石千嶔岑。峽稜剸日月，日月多摧輝。物皆斜仄生，鳥亦斜仄飛。潛石齒相鎖，沉魂招莫歸。恍惚清泉甲，斑斕碧石衣。餓咽潺湲號，涎似泓浤肥。峽青不可遊，腥草生微微。峽景滑易墮，峽花怪非春。紅光根潛涎，碧雨飛沃津。巴穀蛟螭心，巴鄉魍魎親。啖生不問賢，至死獨養身。腥語信者誰，拗歌歡非真。仄田無異稼，毒水多獰鱗。異類不可友，峽哀哀難伸。峽水劍戟獰，峽舟霹靂翔。因依虺蜴手，起坐風雨忙。峽旅多竄官，峽氓多非良。滑心不可求，滑習積已長。漠漠涎霧起，齗齗涎水光。渴賢如之何，忽在水中央。梟鴟作人語，蛟虯吸水波。能於白日間，諂欲晴風和。駭智蹶眾命，蘊腥布深蘿。齒泉無底貧，鋸涎在處多。仄樹鳥不巢，踔ez猿相過。峽哀不可聽，峽怨其奈何。
杏殤
作者：孟郊（唐）

凍手莫弄珠，弄珠珠易飛。驚霜莫翦春，翦春無光輝。零落小花乳，斕斑昔嬰衣。拾之不盈把，日暮空悲歸。地上空拾星，枝上不見花。哀哀孤老人，慼慼無子家。豈若沒水鳧，不如拾巢鴉。浪鷇破便飛，風雛嫋相誇。芳嬰不復生，向物空悲嗟。應是一線淚，入此春木心。枝枝不成花，片片落翦金。春壽何可長，霜哀亦已深。常時洗芳泉，此日洗淚襟。兒生月不明，兒死月始光。兒月兩相奪，兒命果不長。如何此英英，亦為吊蒼蒼。甘為墮地塵，不為末世芳。踏地恐土痛，損彼芳樹根。此誠天不知，翦棄我子孫。垂枝有千落，芳命無一存。誰謂生人家，春色不入門。冽冽霜殺春，枝枝疑纖刀。木心既零落，山竅空呼號。班班落地英，點點如明膏。始知天地間，萬物皆不牢。哭此不成春，淚痕三四斑。失芳蝶既狂，失子老亦孱。且無生生力，自有死死顏。靈鳳不銜訴，誰為扣天關。此兒自見災，花發多不諧。窮老收碎心，永夜抱破懷。聲死更何言，意死不必喈。病叟無子孫，獨立猶束柴。霜似敗紅芳，剪啄十數雙。參差呻細風，噞喁沸淺江。泣凝不可消，恨壯難自降。空遺舊日影，怨彼小書窗。
吊江南老家人春梅
作者：孟郊（唐）

念爾筋力盡，違我衣食恩。奈何粗獷兒，生鞭見死痕。舊使常以禮，新怨將誰吞。胡為乎泥中，消歇教義源。
哭李丹員外，並寄杜中丞
作者：孟郊（唐）

生死方知交態存，忍將齰齖報幽魂。十年同在平原客，更遣何人哭寢門。
哭劉言史
作者：孟郊（唐）

詩人業孤峭，餓死良已多。相悲與相笑，累累其奈何。精異劉言史，詩腸傾珠河。取次抱置之，飛過東溟波。可惜大國謠，飄為四夷歌。常於眾中會，顏色兩切磋。今日果成死，葬襄之洛河。洛岸遠相吊，灑淚雙滂沱。
吊盧殷
作者：孟郊（唐）

詩人多清峭，餓死抱空山。白雲既無主，飛出意等閒。久病床蓆屍，護喪童僕孱。故書窮鼠齧，狼藉一室間。君歸新鬼鄉，我面古玉顏。羞見入地時，無人叫追攀。百泉空相吊，日久哀潺潺。唧唧複唧唧，千古一月色。新新複新新，千古一花春。邙風噫孟郊，嵩秋葬盧殷。北邙前後客，相吊為埃塵。北邙棘針草，淚根生苦辛。煙火不自暖，筋力早已貧。幽薦一杯泣，瀉之清洛濱。添為斷腸聲，愁殺長別人。棘針風相號，破碎諸苦哀。苦哀不可聞，掩耳亦入來。哭弦多煎聲，恨涕有餘摧。噫貧氣已焚，噫死心更灰。夢世浮閃閃，淚波深洄洄。薤歌一以去，蒿閉不復開。登封草木深，登封道路微。日月不與光，莓苔空生衣。可憐無子翁，蚍蜉緣病肌。攣臥歲時長，漣漣但幽噫。幽噫虎豹聞，此外相訪稀。至親唯有詩，抱心死有歸。河南韓先生，後君作因依。磨一片嵌巖，書千古光輝。賢人無計校，生苦死徒誇。他名潤子孫，君名潤泥沙。可惜千首文，閃如一朝花。零落難苦言，起坐空驚嗟。耳聞陋巷生，眼見魯山君。餓死始有名，餓名高氛氳。戇叟老壯氣，感之為憂雲。所憂唯一泣，古今相紛紛。平生與君說，逮此俱云云。初識漆鬢髮，爭為新文章。夜踏明月橋，店飲吾曹床。醉啜二杯釀，名鬱一縣香。寺中摘梅花，園裡翦浮芳。高嗜綠蔬羹，意輕肥膩羊。吟哦無滓韻，言語多古腸。白首忽然至，盛年如偷將。清濁俱莫追，何須罵滄浪。前賢多哭酒，哭酒免哭心。後賢試銜之，哀至無不深。少年哭酒時，白髮亦已侵。老年哭酒時，聲韻隨生沉。寄言哭酒賓，勿作登封音。登封徒放聲，天地竟難尋。同人少相哭，異類多相號。始知禽獸痴，卻至天然高。非子病無淚，非父念莫勞。如何裁親疏，用禮如用刀。孤喪鮮匍匐，閉哀抱鬱陶。煩他手中葬，誠信焉能褒。嗟嗟無子翁，死棄如脫毛。聖人哭賢人，骨化氣為星。文章飛上天，列宿增晶熒。前古文可數，今人文亦靈。高名稱謫仙，升降曾莫停。有文死更香，無文生亦腥。為君鏗好辭，永傳作謐寧。
奉和聖制夏日遊石淙山
作者：狄仁傑（唐）

宸暉降望金輿轉，仙路崢嶸碧澗幽。羽仗遙臨鸞鶴駕，老臣預陪懸圃宴，餘年方共赤松遊。
修書院學士奉敕宴梁王宅
作者：魏元忠（唐）

大君敦宴賞，萬乘下樑園。酒助閑平樂，人沾雨露恩。榮光開帳殿，佳氣滿旌門。願陪南嶽壽，長奉北宸樽。
銀潢宮侍宴應制
作者：魏元忠（唐）

別殿秋雲上，離宮夏景移。寒風生玉樹，涼氣下瑤池。塹花仍吐葉，巖木尚抽枝。願奉南山壽，千秋長若斯。
折楊柳
作者：韋承慶（唐）

萬裡邊城地，三春楊柳節。葉似鏡中眉，花如關外雪。徵人遠鄉思，倡婦高樓別。不忍擲年華，含情寄攀折。
寒食應制
作者：韋承慶（唐）

鳳城春色晚，龍禁早暉通。舊火收槐燧，餘寒入桂宮。鶯啼正隱葉，雞鬥始開籠。藹藹瑤山滿，仙歌始樂風。
淩朝浮江旅思
作者：韋承慶（唐）

天晴上初日，春水送孤舟。山遠疑無樹，潮平似不流。岸花開且落，江鳥沒還浮。羈望傷千里，長歌遣四愁。
直中書省
作者：韋承慶（唐）

清切鳳凰池，扶疏雞樹枝。唯應集鸞鷺，何為宿羈雌。大造乾坤闢，深恩雨露垂。昆蚑皆含養，駑駘亦驅馳。木偶翻為用，芝泥忽濫窺。九思空自勉，五字本無施。徒喜逢千載，何階答二儀。螢光向日盡，蚊力負山疲。禁宇庭除闊，閑宵鐘箭移。暗花臨戶發，殘月下簾欹。白髮隨年改，丹心為主披。命將時共泰，言與行俱危。寄謝巢由客，堯年正在斯。
南行別弟
作者：韋承慶（唐）

澹澹長江水，悠悠遠客情。落花相與恨，到地一無聲。
南中詠雁詩
作者：韋承慶（唐）

萬里人南去，三春雁北飛。不知何歲月，得與爾同歸。
江樓
作者：韋承慶（唐）

獨酌芳春酒，登樓已半曛。誰驚一行雁，沖斷過江雲。
凝碧池侍宴看競渡應制
作者：李懷遠（唐）

上苑清鑾路，高居重豫遊。前對芙蓉沼，傍臨杜若洲。地如玄扈望，波似洞庭秋。列筵飛翠斝，分曹戲鷁舟。湍高棹影沒，岸近榜歌遒。舞曲依鸞殿，簫聲下鳳樓。忽聞天上樂，疑逐海查流。
奉和九月九日登慈恩寺浮圖應制
作者：崔日用（唐）

紫宸歡每洽，紺殿法初隆。菊泛延齡酒，蘭吹解慍風。鹹英調正樂，香梵遍秋空。臨幸浮天瑞，重陽日再中。
奉和聖制送張說巡邊
作者：崔日用（唐）

軒相推風後，周官重夏卿。廟謀能允迪，韜略又縱橫。吉日四黃馬，宣王六月兵。擬清雞鹿塞，先指朔方城。列將懷威撫，匈奴畏盛名。去當推轂送，來佇出郊迎。絕漠蓬將斷，華筵槿正榮。壯心看舞劍，別緒應懸旌。睿錫承優旨，幹文複寵行。暫勞期永逸，赫矣振天聲。
奉和立春遊苑迎春應制
作者：崔日用（唐）

乘時迎氣正璿衡，灞滻煙氛向晚清。剪綺裁紅妙春色，聖澤陽和宜宴樂，年年捧日向東城。
奉和聖制春日幸望春宮應制
作者：崔日用（唐）

東郊風物正燻馨，素滻鳧鷖戲綠汀。鳳閣斜通平樂觀，渭浦明晨修禊事，群公傾賀水心銘。
奉和人日重宴大明宮恩賜彩縷人勝應制
作者：崔日用（唐）

新年宴樂坐東朝，鐘鼓鏗鍠大樂調。金屋瑤筐開寶勝，宸極此時飛聖藻，微臣竊抃預聞韶。
奉和聖制龍池篇
作者：崔日用（唐）

龍興白水漢興符，聖主時乘運鬥樞。岸上zv茸五花樹，風色雲光隨隱見，赤雲神化象江湖。
夜宴安樂公主宅
作者：崔日用（唐）

銀燭金屏坐碧堂，只言河漢動神光。主家盛時歡不極，才子能歌夜未央。
餞唐永昌
作者：崔日用（唐）

洛陽桴鼓今不鳴，朝野鹹推重太平。冬至冰霜俱怨別，春來花鳥若為情。
奉和送金城公主適西蕃
作者：崔日用（唐）

聖後經綸遠，謀臣計畫多。受降追漢策，築館計戎和。俗化烏孫壘，春生積石河。六龍今出餞，雙鶴願為歌。
句
作者：崔日用（唐）

彼名流兮左氏癖，意玄遠兮冠今夕。
奉和人日清暉閣宴群臣遇雪應制
作者：宗楚客（唐）

窈窕神仙閣，參差雲漢間。九重中葉啟，七日早春還。太液天為水，蓬萊雪作山。今朝上林樹，無處不堪攀。
安樂公主移入新宅侍宴應制
作者：宗楚客（唐）

星橋他日創，仙榜此時開。馬向鋪錢埒，簫聞弄玉臺。人同衛叔美，客似長卿才。借問遊天漢，誰能取石回。
正月晦日侍宴滻水應制賦得長字
作者：宗楚客（唐）

禦輦出明光，乘流泛羽觴。珠胎隨月減，玉漏與年長。寒盡梅猶白，風遲柳未黃。日斜旌騎轉，休氣滿林塘。
奉和幸上陽宮侍宴應制
作者：宗楚客（唐）

紫庭金鳳闕，丹禁玉雞川。似立蓬瀛上，疑遊昆閬前。鳥將歌合轉，花共錦爭鮮。湛露飛堯酒，燻風入舜弦。水光搖落日，樹色帶晴煙。向夕回雕輦，佳氣滿巖泉。
奉和幸安樂公主山莊應制
作者：宗楚客（唐）

玉樓銀榜枕嚴城，翠蓋紅旗列禁營。日映層巖圖畫色，幸睹八龍遊閬苑，無勞萬裡訪蓬瀛。
奉和聖制喜雪應制
作者：宗楚客（唐）

飄飄瑞雪下山川，散漫輕飛集九埏。似絮還飛垂柳陌，共荷神功萬庾積，終朝聖壽百千年。
句
作者：宗楚客（唐）

竹町羅千衛，蘭莛降兩宮。七萃鑾輿動，千年瑞檢開。彩旗臨鳳闕，翠幕繞龜津。
奉和九日幸臨渭亭登高應製得暉字
作者：蘇瑰（唐）

重陽早露晞，睿賞瞰秋磯。菊氣先燻酒，萸香更襲衣。清切絲桐會，縱橫文雅飛。恩深答效淺，留醉奉宸暉。
興慶池侍宴應制
作者：蘇瑰（唐）

金闕平明宿霧收，瑤池式宴俯清流。瑞鳳飛來隨帝輦，如臨竊比微臣懼，若濟叨陪聖主遊。
有鳥二十章
作者：元稹（唐）

有鳥有鳥名老鴟，鴟張貪很老不衰。似鷹指爪唯攫肉，珠丸彈射死不去，意在護巢兼護兒。有鳥有鳥毛似鶴，行步雖遲性靈惡。主人但見閑慢容，千年不死伴靈龜，梟心鶴貌何人覺。有鳥有鳥如鸛雀，食蛇抱xB天姿惡。行經水滸為毒流，嗚呼為有白色毛，亦得乘軒謬稱鶴。有鳥有鳥名為鳩，毛衣軟毳心性柔。鶻緣暖足憐不吃，佳人許伴鵷雛食，望爾化為張氏鉤。有鳥有鳥名野雞，天姿耿介行步齊。主人偏養憐整頓，秋鷹迸逐霜鶻遠，鵩鳥護巢當晝啼。主人頻問遣妖術，有鳥有鳥群翠碧，毛羽短長心並窄。皆曾偷食淥池魚，飛飛競佔嘉樹林，百鳥不爭緣鳳惜。有鳥有鳥群紙鳶，因風假勢童子牽。去地漸高人眼亂，愁爾一朝還到地，落在深泥誰複憐。有鳥有鳥名啄木，木中求食常不足。偏啄鄧林求一蟲，可憐樹上百鳥兒，有時飛向新林宿。有鳥有鳥眾蝙蝠，長伴佳人佔華屋。妖鼠多年羽翮生，大廈雖存柱石傾，暗齧棟樑成蠹木。有鳥有鳥名為鴞，深藏孔穴難動搖。鷹鸇繞樹探不得，當時幸有燎原火，何不鼓風連夜燒。有鳥有鳥名燕子，口中未省無泥滓。春風吹送廊廡間，驅去驅來長信風，暫託棟樑何用喜。有鳥有鳥名老烏，貪痴突悖天下無。田中攫肉吞不足，山鴉野鵲閑受肉，鳳凰不得聞罪辜。秋鷹掣斷架上索，有鳥有鳥謂白鷳，雪毛皓白紅觜殷。貴人妾婦愛光彩，無心為主擬銜花，空長白毛映紅肉。有鳥有鳥群雀兒，中庭啄粟籬上飛。秋鷹欺小嫌不食，翩翾百萬徒驚噪，扶搖勢遠何由知。古來妄說銜花報，有鳥有鳥皆百舌，舌端百囀聲咄eu。先春盡學百鳥啼，朝朝暮暮主人耳，桃李無言管絃咽。五月炎光朱火盛，有鳥有鳥毛羽黃，雄者為鴛雌者鴦。主人並養七十二，氣息榻然雙翅垂，猶入籠中就顏色。有鳥有鳥名鷂雛，鈴子眼睛蒼錦襦。貴人腕軟憐易臂，文王長在苑中獵，何日非熊休賣屠。有鳥有鳥名鸚鵡，養在雕籠解人語。主人曾問私所聞，山鴉野雀怪鸚語，競噪爭窺無已時。君不見隋朝隴頭姥，一鸚閉口不復言，母問不言何太久。鸚言悍婦殺鸚由，今之主人翻爾疑，何事籠中漫開口。有鳥有鳥名俊鶻，鷂小雕痴俊無匹。雛鴨拂爪血迸天，瞥然飛下人不知，攪碎荒城魅狐窟。有鳥有鳥真白鶴，飛上九霄雲漠漠。司晨守夜悲雞犬，遼東盡爾千歲人，悵望橋邊舊城郭。
有酒十章
作者：元稹（唐）

有酒有酒雞初鳴，夜長睡足神慮清。悄然危坐心不平，胡為沉濁以升清，矗然分畫高下程。天蒸地鬱群動萌，有酒有酒東方明，一杯既進吞元精。尚思天地之始名，胡山高屹崒海泓澄，胡不日車杲杲晝夜行，有酒有酒兮湛淥波，飲將愉兮氣彌和。念萬古之紛羅，炎始暴耶，蚩尤熾耶，軒轅戰耶，不得已耶。仁耶，禹功大耶，人戴之耶。益不逮耶，啟能德耶。家天下耶，嗚呼遠堯舜之日耶，何棄舜之速耶。辛癸虐耶，湯武革耶。順天意耶，公天下耶。踵夏榮嗣，私其公耶。並建萬國，二代而隕，守不仁耶。漢魏而降，乘其機耶。短長理亂，我可奈何兮一杯又進歌且歌。有酒有酒兮黯兮溟，仰天大呼兮，天漫漫兮高兮青。高兮漫兮吾孰知天否與靈。取人之仰者，蛇噴雲而出穴，虎嘯風兮屢鳴。汙高巢而鳳去兮，人懼愁兮戴榮，天寂默兮無聲。嗚呼，天在雲之上兮，有酒有酒香滿尊，君寧不飲開君顏。豈不知君飲此心恨，筋疲力竭波更大，鰭燋甲裂身已幹。有翼勸爾升九天，螗蜋雖怒誰爾懼，鶡旦雖啼誰爾憐。摶空意遠風來壯，有酒有酒歌且哀，江春例早多早梅。櫻桃桃李相續開，四月清和豔殘卉，芍藥翻紅蒲映水。夏龍痡毒雷雨多，筍牙成竹冒霜雪，榴花落地還銷歇。萬古盈虧相逐行，霜霰過兮複奈何，靈芝夐絕荊棘多。荊棘多兮可奈何，有酒有酒方爛漫，飲酣拔劍心眼亂。聲若雷砰目流電，嗚呼，風後力牧得親見，我可奈何兮又進一杯除健羨。有酒有酒兮告臨江，風漫漫兮波長。渺渺兮注海，陰火然兮眾族沸渭，颶風作兮晝夜倡狂。顧千珍與萬怪兮，有酒有酒兮日將落，餘光委照在林薄。陽烏撩亂兮屋上棲，我可奈何兮時既昏，一杯又進兮聊處廓。有酒有酒兮再祝，祝予心兮何欲。欲天泰而地寧，欲日盛而星微兮，欲滋蘭而殲毒。欲人慾而天從，
華之巫
作者：元稹（唐）

有一人兮神之側，廟森森兮神默默。神默默兮可奈何，我能進若神之前，神不自言寄予口。爾欲見神安爾身，此盤不進行路難，陸有摧車舟有瀾。我聞此語長太息，假神力兮神未悟，行道之人不得度。我欲見神誅爾巫，爾巫爾巫且相保，吾民自有丘之禱。